钦定古今图书集成/理学汇编/字学典/第122卷 > 顾元庆
## 钦定古今图书集成/理学汇编/字学典/第122卷 > 顾元庆

按《瞿文懿公集》：“顾元庆，字大有，长洲人。以图书自娱，
间游戏翰墨，潇洒夷旷，得作者遗意。故居埭川，后徙
通安里，规大石坞为寿藏，因自号大石山人。”

按《书史会要》：“顾元庆好古法书，尝作《瘗鹤铭考》云：‘其
师南濠先生家藏碑刻，甲于东南，录其文悉皆品题，
为《金薤琳琅》，凡数十卷。独恨此铭为山僧所匿，乃放
舟京口，冒雪渡江，始得于山石之下亲拓以归，由是
复传人间’。”